בית הכנסת הוקם כאשר הקהילה היהודית בליברפול בסוף שנות ה-60 החליטה לבנות לעצמה בית כנסת חדש המשקף את מעמדה ועושרה של הקהילה. האזור התרחב במהירות כאשר תושבי ליברפול בנו ארמונות מפוארים. בית הכנסת עומד באשכול בתי כנסת שנועדו לפרסם את עושרם ומעמדם של אנשי התעשייה המקומיים, קבוצה שהייתה מגוונת להפליא מבחינה אתנית, בסטנדרטים של אנגליה הוויקטוריאנית.
בית הכנסת תוכנן על ידי וויליאם ג'יימס אודסלי וג'ורג' אשדאון אודסלי, אחים אדריכלים מאדינבורו, ונבנה בעלות של 14,975 ליש"ט.
הבניין נחנך ב-2 בספטמבר 1874. מיק מתאר את הבניין כ"אקלקטי" וקובע כי "בית הכנסת מדגים את הארכיטקטורה האקלקטית האופיינית בתערובות הרמוניות המשתלבות מסגנונות שונים".
נשות הקהילה העברית העתיקה בליברפול קיימו אירוע וארוחת צהריים בפברואר 1874. הן הזמינו את המכובדים החשובים והתארגנו ללהקת משמר קולדסטרים. באירוע גויסו 3,000 ליש"ט לקישוט פנים בית הכנסת.
בית הכנסת הוא עדות לעושרם ולמצבם החברתי של יהודי ליברפול במאה התשע עשרה.
בית הכנסת כיום בשימוש רק בשבתות וחגים, אם כי הוא נותר פופולרי לחתונות ולחגיגות בר מצווה.
תיאור.
בית הכנסת בנוי מלבנים, עם לבני טרקוטה בהירות המשמשות לקישוט. יש בו עמוד מרכזי, שמעליו חלון רוזטה גדול.
פנים בית הכנסת בולט בעיטורו המפואר, כולל זהב ושימוש בחומרים המשובחים ביותר. ארגון ה-HA אמר, בפרפרזה על דברי חז"ל ב, כי "מי שלא ראה את פנים בית הכנסת של פרינסס רוד בליברפול לא ראה את תפארתה של ישראל"
הערות שוליים.
שמשון בן-יהושע
שמשון בן-יהושע (נולד בכ"ב בתשרי ה'תרצ"ד, 12 באוקטובר 1933) הוא פרופסור אמריטוס מהמחלקה לביוכימיה ומדעי המזון, הפקולטה לחקלאות, מזון וסביבה ע"ש רוברט ה. סמית של האוניברסיטה העברית בירושלים. מדען בכיר במכון לחקר תוצרת חקלאית ומזון, המינהל המחקר החקלאי, מרכז וולקני. עסק בחקר טיפול בתוצרת חקלאית טרייה לאחר קטיף (Postharvest), במסגרת עבודתו במינהל המחקר החקלאי, מרכז וולקני.
ביוגרפיה.
נולד בשנת 1933 במושב באר טוביה, למשפחה חקלאית. בנם של צילה לבית כשר וחיים בן-יהושע (קובלנץ). אביו חיים בן-יהושע נולד בשנת 1900, ביבפטוריה, אשר בקרים, רוסיה. לימים היגר לאמריקה והתגורר עם אחיו. משם התגייס לגדודים העבריים, בגדוד יוצאי אמריקה, גדוד 39 של קלעי המלך, ונמנה עם לוחמי תל-חי. אמו צילה לבית כשר, נולדה בשנת 1895 ברוזישץ', אוקראינה. עלתה ארצה בשנת 1922.
אחיו יעקב בן-יהושע ופרץ בן-יהושע הם ממקימי הרפתות הגדולות בישראל.
סיים את חוק לימודיו היסודיים במושב באר-טוביה ולמד את שנות בית הספר העל-יסודי בבית ספר תיכון בית ירח בעמק הירדן. בין מוריו היו אליעזר שמואלי ומנהל בית הספר לימים חתן פרס ישראל לחקלאות שמואל סטולר.
במהלך שירות הצבאי, פיקד על היאחזות הנח"ל ליד עין-רדיאן, וליווה את אזרחותה והפיכתה לקיבוץ יטבתה.
במהלך שנים אלו היה מבין היוזמים להגברת נטיעות התמרים בערבה כשדה חקלאי. עם מינוי דב יוסף לשר הפיתוח של מדינת ישראל, פנה בן-יהושע אליו וביקש את עזרתו בפיתוח משק התמרים. למשימה הצטרף שמואל סטולר שהציג את בן-יהושע בפני בן-ציון ישראלי. השר דב יוסף העמיד תקציב למשימה, ובן-ציון ישראלי יצא בשנת 1954 לאיראן להביא חוטרים לערבה. עם מותו הטרגי של בן-ציון ישראלי, מונה למשימה יעקב אבידב (יאני אבידב), אשר
נסע לאיראן ב-1955 והביא רבבות חוטרי תמר אשר נשתלו במטעי יטבתה ומטעים נוספים ברחבי היישוב.
בוגר אוניברסיטת קליפורניה בלוס אנג'לס UCLA, בארצות הברית, בה הוענק לו תואר B.Sc. בהצטיינות יתירה (Summa cum Laude) בתחום subtropical horticulture, 1956. למד במסלול ישיר לדוקטורט באוניברסיטת UCLA, אותו סיים בשנת 1960, בגיל 27. במסגרת פוסט-דוקטורט, הונחה על ידי פרופ' אריק קון באוניברסיטת קליפורניה בדייוויס, קליפורניה ארצות הברית.
לאחר ששב לישראל, ביצע פוסט-דוקטורט נוסף במכון ויצמן למדע והשתלב בהקמת המכון למחקר יישומי במכון ויצמן ב-1962. ובשנת 1965, עם סגירת המכון למחקר יישומי עבר לתחנה לחקר החקלאות, לימים מרכז וולקני.
בשנת 1962 נישא ללסלי בריטני (Leslie Briney), ולהם שלושה ילדים. לאחר 13 שנות נישואים נפרדו בני הזוג בשנת 1975. בשנת 1979 הקים משפחה משלבת עם פרופ' נעמה צבר בן-יהושע. למשפחה חמישה ילדים, פרופ' גליה צבר, אייל בן-יהושע, ד"ר רון צבר, ד"ר ליאת יוספסברג בן-יהושע ועו"ד עמית בן-יהושע.
אייל, בנו הבכור, נהרג ב-1984 בתאונת נשק במהלך שירותו הצבאי. המשפחה מנציחה את זכרו במסגרת פסטיבל כרמיאל בתחרות הכוריאוגרפיה המרכזית על-שם אייל בן יהושע ליצירה ללהקת מחול פולקלוריסטי.
מחקריו.
בן-יהושע פרסם מעל 190 מאמרים בכתבי עת מדעיים ולמעלה מ-250 פרסומים מדעיים בעברית. מחקרו עסקו ביבולים שונים ביניהם: פירות הדר, אננס, אבוקדו, חסה, מלון, מלפפון, מנגו, סלרי, עגבניות, פאפאיה, פלפל, תאנים, תותי-שדה ותמרים.
פעילויות נוספות.
בן-יהושע שימש כיועץ חקלאי בינלאומי, לארגונים בינלאומיים, ממשלות ומלכים. במסגרת זו ייעץ בנושאים של שימור פירות, ירקות ופרחים וביסוס מחקר חקלאי בתחום טיפול בתוצרת חקלאית טרייה לאחר קטיף (postharvest).
ג'ון מ. צ'ו
ג'ון מ. צ'ו (באנגלית: Jon M. Chu; נולד ב-2 בנובמבר 1979) הוא במאי, מפיק ותסריטאי קולנוע וטלוויזיה אמריקאי. הוא מוכר בזכותו היותו הבמאי של הסרט "עשיר בהפתעה" משנת 2018.
הסרטים שביים כוללים לעיתים קרובות אלמנטים מוזיקליים, כולל סרטי הריקודים "" ו"סטפ אפ 3D", סרטי המחזמר "ג'ם וההולוגרמות" ו"שכונה על הגובה", וסרטי ההופעות החיות " ו". צ'ו הוא בוגר אוניברסיטת דרום קליפורניה.
לורן בוברט
לורן אופל בוברט (באנגלית: Lauren Opal Boebert; נולדה ב-15 בדצמבר 1986) היא פוליטיקאית אמריקאית ופעילה למען הזכות לשאת נשק, המכהנת כחברת בית הנבחרים של ארצות הברית מטעם מחוז הקונגרס השלישי של מדינת קולורדו. בכניסתה לתפקיד עם התכנסות הקונגרס ה-117 של ארצות הברית, נהפכה בוברט לאישה הראשונה המייצגת מחוז קונגרס זה בבית הנבחרים.
ביוגרפיה.
תחילת דרכה.
בוברט נולד באלטמונטה ספרינגס שבפלורידה בשנת 1986. כשהייתה בת 12 עברה בוברט עם משפחתה לשכונת מונטבלו בדנוור ומאוחר יותר לאורורה שבמדינת קולורדו, זאת לפני שהתיישבה ב-2003 ברייפל (Rifle) שבמזרח המדינה. בוברט סיפרה כי הוריה היו מצביעים ל ושחיה עמם בעוני כשהתגוררו בדנוור, שם קיבלה אמה שירותי סעד ורווחה. ב-2001 נרשמה אמה כחברה ב. בוברט זוקפת את הגות משנתהּ הפוליטית לעבודתה הראשונה בסניף של מקדונלד'ס בגיל 15, כאשר תהתה האם על משפחתה לקבל סיוע ממשלתי. כאשר הייתה בכיתה י"ב, נשרה מלימודיה התיכוניים לשם הקמת משפחה. עם זאת, במאי 2020 קיבלה תעודת בגרות מסוג GED (פיתוח חינוכי כללי).
בשנת 2013 פתחה בעיר רייפל, בצוותא עם בעלה, מסעדה בשם "Shooters Grill" לאחר שבעלה פוטר מעבודתו. בעקבות אירוע בו עובר אורח הותקף בסמטה הסמוכה למסעדה, השיגה בוברט אישור לשאת נשק סמוי והחלה לעודד את השרתים במסעדה לשאת כלי נשק. כעבור שנתיים, ב-2015, פתחו הזוג מסעדה נוספת בשם "Putters" על מסלול הגולף "רייפל קריק". באמצע חודש מאי 2020, בשיא התפרצות נגיף הקורונה בארצות הברית, הפרה בוברט את הוראות הממשלה להישאר בבתים ולשמור על הסגר בקולורדו בכך שפתחה את מסעדדת "Shooters Grill" לשירות פרונטלי. אף על פי שקיבלה מכתב הפסקת פעילות לצמיתות מטעם מחוז גארפילד, הצהירה בוברט כי לא תסגור את המסעדה. כאות מחאה היא הוציאה אל הרחוב שולחנות לשם סעודה, וכתוצאה מכך מחוז גארפילד הפקיע את רישיונה לממכר מזון. בסוף החודש, כשהמדינה התירה למסעדות להיפתח עד 50% תפוסה, השעה המחוז את הפקעת רישיונה.
בית הנבחרים האמריקאי.
בספטמבר 2019 החלה בוברט להיות פעילה למען הזכות לשאת נשק. באותה החודש התפרצה לדבריו של בטו או'רורק במהלך אירוע בחירות שקיים במסגרת הבחירות המקדימות לנשיאות ארצות הברית במפלגה הדמוקרטית 2020. כאשר הציע או'רורק לצמצם את תפוצת כלי הירייה ברחובות ארצות הברית, קראה לעברו בוברט כמו כן, מאוחר יותר בחודש זה הביעה התנגדות לכוונת מועצת העיר באספן להגביל את היכולת לרכוש כלי נשק.
בדצמבר 2019 הכריזה בוברט על התמודדותה אל בית הנבחרים של ארצות הברית מטעם מחוז הקונגרס השלישי של קולורדו בבחירות 2020, נגד נציג המחוז המכהן סקוט טיפטון בבחירות המקדימות במפלגה הרפובליקנית. במהלך מסע הבחירות שלה מתחה בוברט ביקורת על אלכסנדריה אוקסיו-קורטז וחברותיה האידאולוגיות כמו ראשידה טליב ואילהאן עומאר, ומיצבה את עצמה כאלטרנטיבה שמרנית לאוקסיו-קורטז. סת' מסקט, פרופסור למדע המדינה באוניברסיטת דנוור, טען כי בוברט שאפה להניע בוחרים רפובליקנים לקחת חלק בבחירות המקדימות נגד טיפטון, תוך קיום מערכת בחירות איטית, דרך שלהוב הכעס שלהם על אוקסיו-קורטז ואחרים.
את טיפטון ביקרה בשל דפוס הצבעותיו בקונגרס, שלדבריה אינו שיקף את נקודת המבט של תושבי מחוז הקונגרס השלישי, וגרסה כי טיפטון שיתף פעולה עם המפלגה הדמוקרטית פעמים תכופות מדי. לפני הבחירות המקדימות הביע הנשיא דונלד טראמפ את תמיכתו בטיפטון. במהלך הפריימריז טענה בוברט כי טיפטון אינה תומך נאמן של הנשיא טראמפ. בוברט האשימה את טיפטון בתמיכה בחנינה למהגרים בלתי-חוקיים בכך שהצביע בעד הצעת חוק שתוביל למעמד אזרחות ומימון למהגרי עבודה ללא אשרות שהייה. לאחר שביקרה את טיפטון על פעילותו בקונגרס לאורך כל הפריימריז, ניצחה אותו בוברט עם 54.6% מהקולות וב-30 ביוני זכתה במועמדות הרפובליקנית.